ข้าพเจ้า ขอร้องเรียนเกี่ยวกับการจัดเก็บขยะของพนักงานเก็บขยะ คือ เมื่อวันที่ 9 พฤศจิกายน 2566 เวลา 22.49 น. พนักงานเก็บขยะได้ลากถังเปล่ามาวางไว้หน้าบ้านข้าพเจ้า เพื่อเก็บขยะบริเวณบ้านและบ้านใกล้เคียง แต่เมื่อข้าพเจ้าออกจากบ้าน เช้าวันที่ 10 พฤศจิกายน มองดูไปที่ถังขยะพบว่ายังมีขยะเต็มถัง ไม่มีการจัดเก็บแต่อย่างใด ทั้งนี้ข้าพเจ้าได้แนบ วิดีโอบันทึกภาพ และภาพถ่ายถังขยะหน้าบ้านมาเพื่อประกอบการร้องเรียนในครั้งนี้ ซึ่งเหตุการณ์เช่นนี้เคยเกิดขึ้นเมื่อประมาณ 1 เดือนกว่าที่ผ่าน ซึ่งข้าพเจ้าคิดว่าเจ้าหน้าที่คงรีบและลืม จึงมิได้ร้องเรียน ซึ่งครั้งนี้เป็นครั้งที่2  จึงขอร้องเรียนมาเพื่อช่วยกำชับให้พนักงานเก็บขยะช่วยเก็บขยะบ้านข้าพเจ้าด้วย (ปัจจุบันการจัดเก็บขยะของเจ้าหน้าที่ทีมนี้จัดเก็บเพียงสัปดาห์ละ 2 ครั้ง เท่านั้น หากไม่ได้จัดเก็บ 1 ครั้ง ก็เท่ากับขยะของข้าพเจ้าต้องสะสมไว้ 7 วันจึงจะได้รับการจัดเก็บ และขยะที่เก็บไว้ก็อาจส่งกลิ่นรบกวนเพื่อนบ้าน หรือกรณีที่มีฝนตก ขยะก็จะลอยน้ำไปอุดตันท่อระบายน้ำ)